**ČETVRTAK, 16.4.2020.**

**Dragi moji,**

**pohvaljujem vas za razborite odluke koje ste jučer napisali. Budimo svi zajedno još malo strpljivi. Krenimo na zadatke!**

**HRVATSKI JEZIK**

Razmislite koje književne vrste poznajete. Vidim vaše ruke u zraku. ☺ Pogledajte umnu mapu u čitanci na 172. i 173. str. Podsjetite se osnovnih obilježja pojedine književne vrste.

Napravite svoju umnu mapu o književnim vrstama u bilježnicu s podacima iz čitanke.

Jučer smo u Školi na Trećem čuli odlomak iz dječjeg romana *Duh u močvari* kojeg je napisao Anto Gardaš. Pročitajte ga još jednom, a onda riješite kviz.

[Duh u močvari - odlomak](https://view.genial.ly/5e85a5f6ba81d90dfb34d3d8)

[Kviz](https://view.genial.ly/5e85b2a8d5aa510e32a161a4)

Dok smo još bili u školi, razgovarali smo o filmu *Duh u močvari*. Danas ga svi pogledajte na poveznici:

[Duh u močvari – cijeli film](https://drive.google.com/file/d/1iN5RNMjGnuzkLeVdJRasaLH0eu22QQla?fbclid=IwAR0kzUl1S24bThGP7SV6HGB80x2QEhncFpnBY1N6dPFdGXPpp5AyxZ7zvKo)

Kad završi film, snimite glasovnu poruku u kojoj ćete **usmeno** izraziti svoje dojmove:

Kako ti se svidio film? Što ti se svidjelo, a što ne? O čemu film govori? Gdje se odvija radnja? Koji je to zavičaj Republike Hrvatske? Je li bilo napetosti? U kojem dijelu? Koji likovi se javljaju u filmu? Koji lik bi izdvojio/la i zašto? Koja je uloga glazbe? Bi li preporučio/la film i drugima?

(Prije nego snimite svoje izlaganje, napravite kratke natuknice da obuhvatite sve odgovore).

**PRIRODA I DRUŠTVO**

Nastavljamo istraživati travnjak. Jeste li ovih dana vidjeli koju životinju na travnjaku? Pogledajte slajdove iz Škole na Trećem.





Sad prouči 41. str. u udžbeniku. Pažljivo pročitaj dva puta tekst i pogledaj fotografije. U bilježnicu (naslov već imaš) zapiši:

Životinje na travnjaku: mravi, pčele, bumbari, fazan, prepelica, ševa, miš, zec, krtica, gušteri…

U bilježnicu sastavi tri zagonetke o tri životinje koje žive na travnjaku. Primjerice: Živi u tlu, usitnjava i rahli tlo. To je \_\_\_\_\_\_\_\_\_\_ .

Zagonetke snimi i stavi u razrednu grupu da možemo jedni od drugih pogađati o kojoj se životinji radi. ☺

O biljkama i životinjama na travnjaku ponovite u kvizu:

[Travnjak - kviz](https://wordwall.net/hr/embed/7bfe1021a47546da83ada641db9b1954?themeId=1&templateId=5)

**MATEMATIKA**


Danas počinjemo uvježbavati pisano dijeljenje.


Najprije ćemo ponoviti što smo lani naučili, a počeli smo ponavljati prošli tjedan.

U bilježnicu zapiši naslov: Pisano dijeljenje brojeva do 1000

(vježbanje i ponavljanje)

Podsjeti se kako pisano dijelimo i **prepiši zadatke riječima skraćenim zapisom**. (Sjeti se: POZNATO – NEPOZNATO – RAČUN – ODGOVOR)





Zatim riješite u radnoj bilježnici 99. i 100. str.

**Posebnu pozornost obratite 10. zadatku na 100. str. radne bilježnice gdje je objašnjeno kako brojeve dijelimo skraćenim postupkom.** Pokušajte sami, a onda pogledajte video uradak koji ću vam staviti u razrednu grupu.

**TZK**

U Školi na Trećem redovito vježbamo uz poznate sportaše. Uz vježbanje se puno bolje osjećamo. Nakon nastave u svom dvorištu napravite još nekoliko motoričkih gibanja:

* sunožni naskok na neko povišenje
* trčanje različitim tempom do 4 min
* vođenje lopte sredinom hrpta stopala
* vođenje lopte (rukom) s promjenom smjera kretanja

Uključite se u proljetne radove! U razrednu grupu možete poslati koju fotografiju kad nešto pomažete roditeljima. ☺

Pozdrav od učiteljice Pavice